Държавен вестник, бр. 25, 2021 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  25
книжа, благородни метали, произведения на 
изкуството или други ценности при тяхното 
транспортиране. 
Охранителят специалност „Лична охрана“ 
опазва телесната неприкосновеност на охраня­
ваното лице от противоправни посегателства, 
както и отговаря за тяхното предотвратяване и 
пресичане, обследва маршрутите за придвиж­
ване, прилага защитни способи. Охранителят 
специалност „Лична охрана“ използва физи­
ческа сила, помощни средства и огнестрелно 
оръжие като крайна мярка при условията на 
неизбежна отбрана и крайна необходимост 
по смисъла на Наказателния кодекс.
Охранителят специалност „Физическа 
охрана на обекти“ осъществява дейности по 
охраната на имуществото на физически и 
юридически лица, охрана на мероприятия, 
охрана на селскостопанско имущество. Ох­
ранителят специалност „Физическа охрана 
на обекти“ обезпечава физическата защита 
на обекта от противоправни посегателства, 
както и отговаря за тяхното предотвратяване и 
пресичане, противодейства на противоправни 
посегателства спрямо физически лица и иму­
ществото в обекта, осигурява пропускателен 
режим в охранявания обект. Охранителят 
специалност „Физическа охрана на обекти“ 
извършва превантивна дейност, осигурява 
безопасността на охранявания обект, вза­
имодейства с органите за обществен ред и 
сигурност, използва физическа сила, помощни 
средства и огнестрелно оръжие като крайна 
мярка при условията на неизбежна отбрана 
и крайна необходимост, задържа правонару­
шители в охранявания обект, реагира при 
бедствия, аварии, терористични актове или 
заплаха от терористични актове.
Охранителят специалност „Организация на 
охранителната дейност“ изготвя охранително 
обследване на обекти за охрана и разработва 
планове за охрана на обекти и мероприятия. 
Той също така подбира, обучава и инструктира 
персонала, отговорен за охраната, планира, 
организира, контролира, отчита и документира 
неговата дейност. При необходимост охрани­
телят специалност „Организация на охрани­
телната дейност“ изпълнява функционалните 
задължения на охранителите и осъществява 
комуникация с възложителите на охраната. 
Охранителят познава инструкциите за екс­
плоатация и може да работи с техническите 
системи – сигналноизвестителна и пожаро­
известителна система, система за гласово 
уведомяване, система за управление на дим 
и топлина, пожарогасителна система, система 
за видеонаблюдение и система за контрол на 
достъп. Охранителят използва физическа сила, 
помощни средства и огнестрелно оръжие като 
крайна мярка при условията на неизбежна 
отбрана и крайна необходимост, използва 
средства за комуникация и координиране. В 
своята работа той борави с оборудване като 
белезници, електрошокови прибори, палки 
и уреди за откриване на оръжие и взривни 
вещества (скенери, металодетектори). При из­
пълнение на своите задължения охранителят 
може да носи униформено облекло, служебна 
идентификационна карта и отличителен знак, 
освен в случаи, предвидени в закон. Оборуд­
ването му може да включва и бронежилетка, 
противогаз, средства за комуникация (радио­
станция, мобилен телефон с hands free устрой­
ство). Той работи с различни видове документи: 
инструкции, служебно удостоверение, заповед 
за охрана при транспортиране на ценни пратки 
или товари, маршрутен лист, пътна книжка 
на автомобила, разрешително за носене на 
огнестрелно оръжие, пълномощно (довереност) 
за получаване на ценни пратки и др.
Охранителят специалност „Банкова охрана 
и инкасова дейност“, „Лична охрана“, „Физи­
ческа охрана на обекти“, назначен за водач 
на моторно превозно средство, притежава 
свидетелство за правоуправление на моторно 
превозно средство, категория „В“, придобито 
в съответствие с Наредба № 37 от 2002 г. за 
условията и реда за обучение на кандида­
тите за придобиване на правоспособност за 
управление на моторно превозно средство и 
условията и реда за издаване на разрешение 
за тяхното обучение (ДВ, бр. 82 от 2002 г.).
Охранителят специалност „Банкова ох­
рана и инкасова дейност“, „Лична охрана“, 
„Физическа охрана на обекти“, назначен за 
въоръжена охрана, притежава разрешение за 
придобиване, съхранение, носене и употреба 
на огнестрелно оръжие съгласно Закона за 
оръжията, боеприпасите, взривните вещества 
и пиротехническите изделия. 
При изпълнение на трудовите дейности е 
необходимо охранителят да проявява съоб­
разителност и концентрация, отговорност, 
дисциплина и самоконтрол. Други важни лич­
ностни качества за упражняване на професията 
са комуникативни умения, наблюдателност, 
способност за бързо и адекватно вземане 
на решения при извънредни обстоятелства, 
бързи рефлекси за реагиране при проява на 
агресия, издръжливост на стрес и напреже­
ние, адаптивност при работа в променящи се 
условия, поемане на риск, конфиденциалност, 
готовност за работа в екип. 
За упражняване на професията охранител се 
изисква физическа издръжливост. Проверката 
за физическа пригодност се извършва съобра­
зено с изискванията към вида на екипите за 
изпълнение на охраната съгласно Закона за 
частната охранителна дейност.
Охранителят работи както на открито, така 
и на закрито, при повишен риск. Той работи 
при условия, отговарящи на изискванията на 
Кодекса на труда. В областта на охранителната 
дейност често се прилага дву- и трисменен